আওয়ামী লীগের যুগ্ম সাধারণ সম্পাদক ও সাবেক পররাষ্ট্রমন্ত্রী ডা. দীপু মনির শনিবারের জনসভাকে কেন্দ্র করে টাঙ্গাইলের গোপালপুর ও ভূঞাপুর উপজেলায় উত্তেজনা বিরাজ করছে। দলের একটি অংশ গতকাল শুক্রবার সন্ধ্যায় সমাবেশের আহ্বান প্রত্যাখ্যান করে প্রতিবাদ মিছিল করে। গোপালপুর ও ভূঞাপুরে নির্মিত তোরণ ও বিলবোর্ড ভেঙে তাতে তারা আগুন ধরিয়ে দেয়। তাদের অভিযোগ, স্থানীয় সংসদ সদস্য তাঁর ছেলে মনোনয়নপ্রত্যাশী খন্দকার মশিউজ্জামান রোমেলকে প্রার্থী হিসেবে ঘোষণা দিতে একক সিদ্ধান্তে জনসভা ডেকেছেন। গোপালপুর পৌর শহরে বের করা প্রতিবাদ মিছিলটি একপর্যায়ে জুতা মিছিলে রূপ নেয়।